paragraph_text: Ian Gillan (Hounslow, London, 19. kolovoza 1945.), britanski je glazbenik, pjevač i skladatelj, najpoznatiji kao pjevač i tekstopisac sastava Deep Purple.<ref>7 Ages of Rock - BBC.co.uk Tijekom svoje duge glazbene karijere, Gillan je između ostalog bio pjevač sastava Black Sabbath i glumio je Isusa Krista originalne snimke Andrewa Lloyda Webbera u rock operi 'Isus Krist Superstar'. Gillan se smatra jednim od najistaknutijih rock vokalista, koji je uveo u rock glazbu visoki intenzitet vokalne tehnike. Njegov rad u sastavu Deep Purple, posebno je prepoznatljiv po njegovim povremenim visokim i falseto izvedbama.